Държавен вестник, бр. 55, 2012 г., стр. 71

БРОЙ  55	
Д Ъ Р Ж А В Е Н  В Е С Т Н И К 	
СТР.  71  
вещество в кръв/урина (приложение № 6) и 
се изпращат на командира (началника) на 
военното формирование/ръководителя на 
съответната структура – заявител, в срок 
до 7 работни дни от приемането на пробата 
в лабораторията, а в случаите на чл. 9 – в 
НПЦВМЕАММ – ЦВМК.
Чл. 16. След получаване на протокола 
от специализираната лаборатория по чл. 13 
при положителен резултат от лабораторно­
то изследване командирът (началникът) на 
военното формирование/ръководителят на 
съответната структура – заявител, изпраща 
военнослужещия в НПЦВМЕАММ – ЦВМК за 
военномедицинска експертиза на годността за 
военна служба в мирно време по установения 
ред със следните документи:
1. здравно-производствена характеристика 
с мнение за възможностите на военнослуже­
щия да продължи да изпълнява служебните 
си задължения;
2. протокол от химическа експертиза за 
определяне концентрацията на алкохол и/
или наркотично вещество в кръв/урина (при­
ложение № 6);
3. протокол за медицинско изследване за 
употреба на алкохол и/или наркотично веще­
ство (приложение № 7);
4. друга налична документация.
Чл. 17. В случай на еднократно установен 
прием на алкохол и/или наркотични вещества 
при военнослужещи без установени прояви на 
болестни отклонения, настъпили във връзка 
с приема, ЦВМК взема експертно решение 
на основание Медицинските стандарти за 
определяне годността за военна служба в 
мирно време (приложение № 1 към чл. 2 от 
Наредба № Н-2 от 2011 г. за военномедицинска 
експертиза на годността за военна служба в 
мирно време, ДВ, бр. 24 и 25 от 2011 г.).
Чл. 18. (1) При повторно установяване 
на употреба на алкохол и/или злоупотреба 
с наркотични вещества от военнослужещия 
по описания ред командирът (началникът) 
на военното формирование/ръководителят 
на съответната структура предлага/налага на 
същия дисциплинарно наказание по реда и при 
условията, предвидени в Закона за отбраната 
и въоръжените сили на Република България 
и правилника за неговото прилагане. 
(2) Командирът (началникът) на военното 
формирование/ръководителят на съответната 
структура уведомява ЦВМК за предприетите 
мерки.
Чл. 19. (1) Кандидатите за приемане на во­
енна служба, показали положителен резултат 
за употреба на алкохол и/или злоупотреба с 
наркотични вещества, са негодни за воен­
на служба в съответствие с Медицинските 
стандарти за определяне годността за военна 
служба в мирно време (приложение № 1 към 
чл. 2 от Наредба № Н-2 от 2011 г. за военно­
медицинска експертиза на годността за военна 
служба в мирно време.
(2) В случай че кандидатът за приемане на 
военна служба откаже изследване за употреба 
на алкохол и/или злоупотреба с наркотични 
вещества, медицинското освидетелстване на 
същия се прекратява и ЦВМК не се произ­
нася по годността му за военна служба към 
момента на освидетелстването. 
Чл. 20. (1) НПЦВМЕАММ – ЦВМК еже­
месечно или при поискване предоставя ин­
формация относно употребата на алкохол 
и злоупотребата с наркотични вещества на 
военнослужещи от въоръжените сили на Репуб­
лика България на служба „Военна полиция“ 
и Държавна агенция „Национална сигурност“ 
и обменя информация с Центъра по психично 
здраве и превенция. 
(2) Съхранението и отчетът на информация­
та се извършват в специално създаден и под­
държан регистър в НПЦВМЕАММ – ЦВМК.
Раздел ІII
Функции на специализираните звена и ор­
гани по осигуряване на психично здраве във 
въоръжените сили на Република България 
и превенция на рисково поведение при ус­
тановени случаи на употреба на алкохол и 
злоупотребата с наркотични вещества
Чл. 21. Специализираните звена и орга­
ни по осигуряване на психично здраве във 
въоръжените сили на Република България 
провеждат превантивна и терапевтична ра­
бота при установяване на случаи на употреба 
на алкохол и/или злоупотреба с наркотични 
вещества на военнослужещи от въоръжени­
те сили на Република България в следните 
основни насоки:
1. социално-психологически изследвания 
и анализ на факторите на риска и рисковото 
поведение в рамките на въоръжените сили; 
2. прилагане на информационно-обучи­
телни тренингови програми и модули по 
разпознаване, повлияване и прогнозиране на 
рисковото поведение, свързано с употребата 
на алкохол и наркотични вещества (лекции, 
дискусии, семинари, тренинги), за следните 
целеви групи:
а) курсанти;
б) военнослужещи;
в) медицински служби;
г) специалисти по психично здраве;
3. провеждане на кризисни интервенции и 
организационно консултиране във военните 
формирования по показания и/или заявка;
4. провеждане на индивидуална консул­
тация и психотерапия по показания и/или 
по заявка; 
5. разработване и издаване на информаци­
онно-обучителни (печатни, аудио- и видео-) 
материали.